pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​นายกฯ ร่วมประชาสัมพันธ์กิจกรรมแคมเปญ “Gen Z มีดีให้อวด” รณรงค์ส่งเสริมการใช้ผ้าไทยและงานศิลปหัตถกรรมไทย เชิญชวนเยาวชนคนรุ่นใหม่ สวมใส่ผ้าไทยเพื่อแสดงพลังแห่ง Soft Power
วันอังคารที่ 8 สิงหาคม 2566
08/08/2566
​นายกฯ ร่วมประชาสัมพันธ์กิจกรรมแคมเปญ “Gen Z มีดีให้อวด” รณรงค์ส่งเสริมการใช้ผ้าไทยและงานศิลปหัตถกรรมไทย เชิญชวนเยาวชนคนรุ่นใหม่ สวมใส่ผ้าไทยเพื่อแสดงพลังแห่ง Soft Power
​นายกฯ ร่วมประชาสัมพันธ์กิจกรรมแคมเปญ “Gen Z มีดีให้อวด” รณรงค์ส่งเสริมการใช้ผ้าไทยและงานศิลปหัตถกรรมไทย เชิญชวนเยาวชนคนรุ่นใหม่ สวมใส่ผ้าไทยเพื่อแสดงพลังแห่ง Soft Power ด้านหัตถศิลป์ไทย
นางสาวไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า วันนี้ (8 สิงหาคม 2566) เวลา 09.00 น. ก่อนการประชุมคณะรัฐมนตรี ณ โถงกลาง ตึกสันติไมตรี ทําเนียบรัฐบาล นางสาวนฤดี ภู่รัตนรักษ์ ผู้อํานวยการสํานักวิจัยและพัฒนาผลิตภัณฑ์ศิลปหัตถกรรม รักษาการแทนผู้อํานวยการสถาบันส่งเสริมศิลปหัตถกรรมไทย และคณะผู้บริหาร เข้าพบ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อประชาสัมพันธ์กิจกรรมแคมเปญ “Gen Z มีดีให้อวด” ร่วมรณรงค์ส่งเสริมการใช้ผ้าไทย และงานศิลปหัตถกรรมไทยในเยาวชนคนรุ่นใหม่ ให้เกิดเป็นเครือข่ายคนรักงานศิลปหัตถกรรมไทย “Friend of sacit”
รองโฆษกประจําสํานักนายกรัฐมนตรี กล่าวว่า นายกรัฐมนตรีมีความภาคภูมิใจในการเสริมสร้างความเป็นเอกลักษณ์ของการให้ความสําคัญในการสร้างวัฒนธรรมจากผ้าไทย รวมถึงการนําวัฒนธรรมของไทยไปใช้ให้เกิดความนิยมอย่างแพร่หลาย และชื่นชมในกิจกรรมของสถาบันส่งเสริมหัตถกรรม (องค์การมหาชน) หรือ sacit ที่เชิญชวนเยาวชนคนรุ่นใหม่สวมใส่ผ้าไทยเพื่อแสดงพลังแห่ง Soft Power ด้านหัตถศิลป์ไทย เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ภายใต้แคมเปญ “Gen Z มีดีให้อวด” ส่งต่อความภาคภูมิใจในความเป็นไทย นอกจากนี้ ยังเป็นการใช้เครื่องมือสื่อดิจิทัลในการสื่อสารและเชื่อมต่อกับคนรุ่นใหม่ โอกาสนี้ นายกรัฐมนตรียังได้ร่วมกิจกรรมโชว์การถ่ายวิดีโอด้วยเครื่อง Photo Booth 360 องศา และร่วมถ่ายภาพกับน้อง ๆ กลุ่ม Gen Z อีกด้วย
สําหรับกิจกรรมการจัดแคมเปญ “Gen Z มีดีให้อวด” เป็นการเชิญชวนวัยรุ่นให้ใส่ผ้าไทยผ่านการจัดกิจกรรมไปยังสถานศึกษาต่าง ๆ มีการ Workshop ทดลองทอผ้าด้วยกี่ทอผ้าขนาดเล็กเพื่อสร้างประสบการณ์ตรงในการทดลองทํางานหัตถกรรมไทย และได้เห็นถึงความวิริยอุตสาหะของผู้ทอผ้า รวมถึงเกิดความประทับใจในกระบวนการภูมิปัญญาผ้าทอไทย ที่มีความละเอียดประณีตและสวยงาม และเกิดความรักความภาคภูมิใจในความเป็นไทย
รัฐบาลไทย-ข่าวทำเนียบรัฐบาล-นายกฯ เชิญชวนเที่ยวงาน “ศิลปาชีพประทีปไทย OTOP ก้าวไกลด้วยพระบารมี” 12-20 ส.ค. 66 ณ อาคารชาเลนเจอร์ 1-3 อิมแพค เมืองทองธานี เชิญชวนประชาชนอุดหนุนผลิตภัณฑ์ผ้าไทย
วันอังคารที่ 8 สิงหาคม 2566
08/08/2566
นายกฯ เชิญชวนเที่ยวงาน “ศิลปาชีพประทีปไทย OTOP ก้าวไกลด้วยพระบารมี” 12-20 ส.ค. 66 ณ อาคารชาเลนเจอร์ 1-3 อิมแพค เมืองทองธานี เชิญชวนประชาชนอุดหนุนผลิตภัณฑ์ผ้าไทย
นายกฯ เชิญชวนเที่ยวงาน “ศิลปาชีพประทีปไทย OTOP ก้าวไกลด้วยพระบารมี” 12-20 ส.ค. 66 ณ อาคารชาเลนเจอร์ 1-3 อิมแพค เมืองทองธานี เชิญชวนประชาชนอุดหนุนผลิตภัณฑ์ผ้าไทย สินค้า OTOP เป็นของขวัญวันแม่
นางสาวไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า วันนี้ (8 สิงหาคม 2566) เวลา 09.40 น. ก่อนการประชุมคณะรัฐมนตรี ณ โถงกลาง ตึกสันติไมตรี ทําเนียบรัฐบาล พลเอก อนุพงษ์ เผ่าจินดา รัฐมนตรีว่าการกระทรวงมหาดไทย พร้อมด้วยนายสุทธิพงษ์ จุลเจริญ ปลัดกระทรวงมหาดไทย นายอรรษิษฐ์ สัมพันธรัตน์ อธิบดีกรมการพัฒนาชุมชน และเจ้าหน้าที่กรมการพัฒนาชุมชน เข้าพบ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อประชาสัมพันธ์การจัดงาน “ศิลปาชีพประทีปไทย OTOP ก้าวไกลด้วยพระบารมี” ปี 2566 ซึ่งจะจัดขึ้นระหว่างวันที่ 12 - 20 สิงหาคม 2566 ณ อาคารชาเลนเจอร์ 1-3 อิมแพค เมืองทองธานี ภายใต้แนวคิด “ผ้าทอไทย สายใยแห่งพระเมตตา สร้างอาชีพปวงประชา อย่างยั่งยืน” เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
นางสาวไตรศุลี กล่าวว่า นายกรัฐมนตรีได้เยี่ยมชมสินค้าและผลิตภัณฑ์ OTOP จากผู้ประกอบการ อาทิ กระเป๋าหนังใบฉําฉา หรือใบจามจุรี กระเป๋าหนังใบบัว และกระเป๋าหนังจากกาบกล้วย จากกลุ่มผลิตภัณฑ์ ศิรดา จ.ลําปาง กระเป๋ากาบกล้วย จากกลุ่มตานีสยาม จ.ราชบุรี ผืนผ้าปาเต๊ะ จากกลุ่มซาโลมาปาเต๊ะ และกลุ่มนินาปาเต๊ะ จังหวัดนราธิวาส ผลิตภัณฑ์ผ้าบาติก จากกลุ่มรายาบาติกและกลุ่ม บาติก เดอ นารา จ.ปัตตานี โดยนายกรัฐมนตรีกล่าวชื่นชมผลิตภัณฑ์ที่มีการออกแบบให้ทันสมัยมากขึ้น มีการประยุกต์ลวดลายใหม่ ๆ ให้เป็นสินค้าที่น่าสนใจ มีความสวยงาม และเป็นตัวอย่างของสินค้า BCG ที่คํานึงถึงสิ่งแวดล้อม จนเป็นสินค้าอัตลักษณ์ที่โดดเด่น และเป็นที่ต้องการของตลาด พร้อมแนะนําให้มีการพัฒนาต่อยอดให้ดีขึ้น เพื่อเผยแพร่ศิลปะ วัฒนธรรมความเป็นไทย และขยายตลาดไปสู่ต่างประเทศ ด้วยการนําวัสดุศิลปะที่เรามี ไปประยุกต์ให้เข้ากับการแต่งกายของต่างประเทศให้เกิดการผสมผสานเข้ากับบริบทของแต่ละประเทศ นายกรัฐมนตรียังได้ขอบคุณทุกภาคส่วนที่ร่วมมือกันพัฒนาสินค้า OTOP ให้มีความสวยงาม มีมาตรฐาน เพื่อกระตุ้นเศรษฐกิจภาพรวมของประเทศให้เข้มแข็งยิ่งขึ้น พร้อมกล่าวเชิญชวนประชาชนร่วมกันอุดหนุนผลิตภัณฑ์ผ้าไทย สินค้า OTOP เพื่อเป็นของขวัญเนื่องในวันแม่ปีนี้
“รัฐบาลขอเชิญชวนประชาชนเข้าร่วมงาน “ศิลปาชีพประทีปไทย OTOP ก้าวไกลด้วยพระบารมี” ปี 2566 ซึ่งจะจัดขึ้นระหว่างวันที่ 12 - 20 สิงหาคม 2566 ณ อาคารชาเลนเจอร์ 1-3 อิมแพค เมืองทองธานี โดยในงานได้คัดสรรสินค้า OTOP ที่หลากหลายจากผู้ประกอบการกว่า 2,000 ราย มาจัดแสดงและจําหน่าย อาทิ การจัดแสดงและจําหน่ายสินค้าและผลิตภัณฑ์จากมูลนิธิส่งเสริมศิลปาชีพฯ โซนศิลปิน OTOP โซนผ้าไทยใส่ให้สนุก โซน First Lady และโซนหมู่บ้านคนรักษ์ช้าง สนับสนุนโครงการพัชรสุธาคชานุรักษ์ นอกจากนี้ ภายในงานยังได้ร่วมเผยแพร่พระอัจฉริยภาพของสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา อีกด้วย” นางสาวไตรศุลี กล่าว
รัฐบาลไทย-ข่าวทำเนียบรัฐบาล-กรมทางหลวงชนบท ปรับปรุงบริเวณย่านชุมชน ถนนสาย พบ.4002 อำเภอท่ายาง จังหวัดเพชรบุรี เสร็จสมบูรณ์
วันอังคารที่ 8 สิงหาคม 2566
กรมทางหลวงชนบท ปรับปรุงบริเวณย่านชุมชน ถนนสาย พบ.4002 อําเภอท่ายาง จังหวัดเพชรบุรี เสร็จสมบูรณ์
ยกระดับการคมนาคมขนส่งในพื้นที่ให้ประชาชนได้รับความสะดวกปลอดภัยสนับสนุนการท่องเที่ยวในจังหวัด
กรมทางหลวงชนบท (ทช.) กระทรวงคมนาคม โดยสํานักอํานวยความปลอดภัย ดําเนินโครงการปรับปรุงบริเวณย่านชุมชน ถนนทางหลวงชนบทสาย พบ.4002 แยก ทล.3410 - บ้านโป่งเกตุ อําเภอท่ายาง จังหวัดเพชรบุรี เสร็จสมบูรณ์ การดําเนินงานแบ่งออกเป็นช่วง ๆ ประกอบด้วย งานรางระบายน้ําบริเวณย่านชุมชน ขยายความกว้างผิวจราจร ปรับปรุงโครงสร้างทางโดยวิธี Pavement In-Place Recycling ปูผิวทางด้วยวิธี Asphalt Hot Mix In-Plant Recycling พร้อมตีเส้นจราจร ติดตั้งป้าย สัญญาณไฟกระพริบ ราวกันอันตราย ไฟฟ้าแสงสว่าง และวัสดุเคลือบผิวจราจรเพื่อต้านทานการลื่นไถล รวมระยะทาง 4.210 กิโลเมตร ใช้งบประมาณ 38.420 ล้านบาท
ทั้งนี้ โครงการดังกล่าวเป็นการพัฒนาคุณภาพชีวิตของประชาชนในพื้นที่ ช่วยให้ประชาชนสามารถเดินทางขนส่งพืชผลทางการเกษตรได้อย่างสะดวกและปลอดภัยมากยิ่งขึ้น รวมทั้งอํานวยความสะดวกในการเดินทางให้กับนักท่องเที่ยวที่ต้องการเดินทางไปสถานที่ท่องเที่ยวชื่อดังจังหวัดเพชรบุรี อาทิ โครงการชั่งหัวมันตามพระราชดําริ และอุทยานแห่งชาติแก่งกระจาน
รัฐบาลไทย-ข่าวทำเนียบรัฐบาล-กระทรวงยุติธรรม ร่วมหารือเครือรัฐออสเตรเลียเกี่ยวกับทิศทางและการดำเนินงานศูนย์ความเป็นเลิศเพื่อต่อต้านการค้ามนุษย์
วันอังคารที่ 8 สิงหาคม 2566
08/08/2566
กระทรวงยุติธรรม ร่วมหารือเครือรัฐออสเตรเลียเกี่ยวกับทิศทางและการดําเนินงานศูนย์ความเป็นเลิศเพื่อต่อต้านการค้ามนุษย์
กระทรวงยุติธรรม ร่วมหารือเครือรัฐออสเตรเลียเกี่ยวกับทิศทางและการดําเนินงานศูนย์ความเป็นเลิศเพื่อต่อต้านการค้ามนุษย์
ในวันอังคารที่ ๘ สิงหาคม ๒๕๖๖ พันตํารวจโท ประวุธ วงศ์สีนิล รองปลัดกระทรวงยุติธรรม พร้อมด้วย พันตํารวจตรี สิริวิชญ์ ชาญเตชะสิทธิ์กุล ผู้อํานวยการกองคดีการค้ามนุษย์ กรมสอบสวนคดีพิเศษ นางสาวอทิตยา ทองบุญ ผู้อํานวยการกองการต่างประเทศ สํานักงานปลัดกระทรวงยุติธรรม และเจ้าหน้าที่สํานักงานปลัดกระทรวงยุติธรรม ให้การต้อนรับ Ms. Julia Feeney อัครราชทูต ประจําสถานเอกอัครราชทูตเครือรัฐออสเตรเลียประจําประเทศไทย พร้อมคณะผู้แทนฝ่ายออสเตรเลีย ได้แก่ สถานเอกอัครราชทูตเครือรัฐออสเตรเลียประจําประเทศไทย และโครงการอาเซียน - ออสเตรเลีย เพื่อต่อต้านการค้ามนุษย์ (ASEAN - ACT) ในโอกาสการหารือเกี่ยวกับทิศทางและการดําเนินงานศูนย์ความเป็นเลิศเพื่อต่อต้านการค้ามนุษย์ ณ ห้องประชุมกระทรวงยุติธรรม ๑๐-๐๖ อาคารที่ทําการกระทรวงยุติธรรม
การหารือข้อราชการครั้งนี้ ทั้งสองฝ่ายได้หารือในประเด็นเกี่ยวกับความคืบหน้าในการดําเนินการจัดตั้งศูนย์ความเป็นเลิศเพื่อต่อต้านการค้ามนุษย์ (ศูนย์ COE) ภายใต้บันทึกความเข้าใจที่รัฐบาลของทั้งสองประเทศได้ลงนามร่วมกันไว้ เมื่อปี ๒๕๖๕ เช่น การจัดตั้งคณะกรรมการร่วมไทย - ออสเตรเลีย องค์ประกอบของคณะกรรมการฯ การจัดโครงสร้างศูนย์ COE ยุทธศาสตร์และทิศทางการบริหารจัดการศูนย์ COE การประสานความร่วมมือระหว่างหน่วยงานที่เกี่ยวข้อง และแผนงานด้านความยั่งยืนสําหรับศูนย์ COE เป็นต้น
ทั้งนี้ รองปลัดกระทรวงยุติธรรมได้เน้นย้ําการให้ความสําคัญในการแก้ไขปัญหาการค้ามนุษย์ และยังคงเป็นส่วนหนึ่งของรัฐบาลในการเดินหน้าต่อต้านการค้ามนุษย์อย่างจริงจัง เพื่อปกป้องและคุ้มครองศักดิ์ศรีความเป็นมนุษย์ตามหลักสิทธิมนุษยชน รวมถึงการบรรลุเป้าหมายในการจัดอันดับสถานการณ์การค้ามนุษย์ในอันดับ Tier ๑ ให้สําเร็จ ซึ่งการจัดตั้งศูนย์ COE ถือเป็นส่วนสําคัญในการสนับสนุนให้ฝ่ายไทยบรรลุเป้าหมายดังกล่าว
รัฐบาลไทย-ข่าวทำเนียบรัฐบาล-ปลัดเกษตรฯ เตรียมจับมือเอกชนรับซื้อเมล็ดกาแฟจากเกษตรกร
วันอังคารที่ 8 สิงหาคม 2566
ปลัดเกษตรฯ เตรียมจับมือเอกชนรับซื้อเมล็ดกาแฟจากเกษตรกร
ปลัดเกษตรฯ เตรียมจับมือเอกชนรับซื้อเมล็ดกาแฟจากเกษตรกร หวังสร้างรายได้อย่างยั่งยืน
นายประยูร อินสกุล ปลัดกระทรวงเกษตรและสหกรณ์ เปิดเผยภายหลังหารือร่วมกับภาคเอกชนในการรับซื้อเมล็ดกาแฟจากเกษตรกร โดยมีนายอภัย สุทธิสังข์ รองปลัดกระทรวงเกษตรและสหกรณ์ นายธิติ โลหะปิยะพรรณ ผู้ช่วยปลัดกระทรวงเกษตรและสหกรณ์ นายดิษทัต ปันยารชุนประธานเจ้าหน้าที่บริหารบริษัท PTT Oil and Retail Business Public Company limited (OR) (Amazon) และผู้แทนกรมวิชาการเกษตร ณ กระทรวงเกษตรและสหกรณ์ ว่า วัตถุประสงค์ของการร่วมหารือกับ บริษัท PTT Oil and Retail Business Public Company limited (OR) (Amazon) ในวันนี้ เนื่องจากบริษัทฯ มีความประสงค์ขยายการรับซื้อผลผลิตเมล็ดกาแฟจากเกษตรกรไทยโดยตรงในปริมาณที่มากขึ้น แต่ปัจจุบันปริมาณผลผลิตเมล็ดกาแฟดิบในประเทศไม่เพียงพอ ทําให้ต้องมีการนําเข้าจากต่างประเทศตามความต้องการของผู้ประกอบธุรกิจกาแฟมากถึง 6 หมื่นตัน/ปีอีกทั้งกระทรวงเกษตรและสหกรณ์มีนโยบายส่งเสริมการปลูกกาแฟเพื่อทดแทนการนําเข้า จึงเป็นโอกาสดีที่ทางบริษัทฯจะร่วมในการส่งเสริมการผลิตกาแฟเพื่อสร้างรายได้ให้แก่เกษตรกรไทย
โดยปลัดกระทรวงเกษตรและสหกรณ์ ได้มอบหมาย นายธิติ โลหะปิยะพรรณ ผู้ช่วยปลัดกระทรวงเกษตรและสหกรณ์ ประสานหน่วยงานในสังกัดกระทรวงเกษตรและสหกรณ์ สํารวจตรวจสอบปริมาณผลผลิตกาแฟภายในประเทศ เพื่อนําข้อมูลมาบริหารจัดการผลผลิตกาแฟ โดยมีการซื้อขายระหว่างบริษัทกับเกษตรกรโดยตรงไม่ผ่านคนกลาง รวมทั้ง การจัดทําบันทึกความเข้าใจ (MOU) ร่วมกับภาคเอกชน ตลอดจนได้มอบแนวทางการดําเนินงาน ดังนี้ 1) การดําเนินการส่งเสริมการปลูกกาแฟ ควรทําในรูปแบบเกษตรพันธสัญญา (Contract farming) และจัดทําบันทึกความเข้าใจ (MOU) ระหว่างเกษตรกร หรือสถาบันเกษตรกร กับภาคเอกชน โดยมีกระทรวงเกษตรและสหกรณ์เป็นสื่อกลาง และควรสํารวจตรวจสอบปริมาณคงเหลือ ผลผลิตกาแฟในประเทศก่อนที่จะดําเนินการนําเข้า เพื่อไม่ให้เกษตรกรเสียผลประโยชน์ และ 2) การดําเนินการส่งเสริม ควรเริ่มด้วยโครงการนําร่องที่เป็นพื้นที่ใหม่ในภาคเหนือและภาคใต้ภาคละ 1-2 จังหวัด
ทั้งนี้ ได้มอบหมายกรมวิชาการเกษตร ประสานบริษัท OR ในเรื่องเงื่อนไขการรับซื้อผลผลิต คุณภาพ และราคารับซื้อ รวมทั้งแนวทางการขออนุญาตนําเข้าเมล็ดกาแฟดิบ เพื่อให้มีการดําเนินการอย่างเป็นรูปธรรมต่อไป
รัฐบาลไทย-ข่าวทำเนียบรัฐบาล-นายกรัฐมนตรีชื่นชมความเข้มแข็งกองทุนหมู่บ้าน ช่วยสร้างความเข้มแข็งให้เศรษฐกิจฐานราก ขอเพียงตั้งใจก็ประสบความสำเร็จ
วันอังคารที่ 8 สิงหาคม 2566
08/08/2566
นายกรัฐมนตรีชื่นชมความเข้มแข็งกองทุนหมู่บ้าน ช่วยสร้างความเข้มแข็งให้เศรษฐกิจฐานราก ขอเพียงตั้งใจก็ประสบความสําเร็จ
นายกรัฐมนตรีชื่นชมความเข้มแข็งกองทุนหมู่บ้าน ช่วยสร้างความเข้มแข็งให้เศรษฐกิจฐานราก ขอเพียงตั้งใจก็ประสบความสําเร็จ
วันนี้ (8 สิงหาคม 2566) เวลา 08.30 น. ณ บริเวณหน้าตึกสันติไมตรี ทําเนียบรัฐบาล ก่อนการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เยี่ยมชมกิจกรรมการกระตุ้นและพัฒนาเศรษฐกิจฐานราก และรับทราบรายงานผลการดําเนินงานโครงการโคล้านครอบครัว จากนายอนุชา นาคาศัย รัฐมนตรีประจําสํานักนายกรัฐมนตรี ในฐานะรัฐมนตรีกํากับดูแลสํานักงานกองทุนหมู่บ้านและชุมชนเมืองแห่งชาติ (สทบ.)
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า นายกรัฐมนตรีได้รับชมการนําเสนอผลผลิตจากโครงการโคล้านครอบครัว ซึ่งเป็นเนื้อโคเกรดพรีเมี่ยมและผลิตภัณฑ์จากโค ที่ผ่านการทดลองเลี้ยงและดูแลตามโครงการโคล้านครอบครัว โดยนายกรัฐมนตรีได้ชื่นชมความสําเร็จของการดําเนินโครงการ ถือเป็นการสร้างความเข้มแข็งให้เศรษฐกิจฐานราก สร้างอาชีพ สร้างรายได้ให้กับประชาชน ขอเพียงทุกคนมีความตั้งใจก็จะประสบความสําเร็จ ทั้งนี้ นายกรัฐมนตรีได้แนะนําให้นักวิชาการเข้ามาช่วยเรื่องการแปรรูป รวมถึงการรักษาคุณภาพเนื้อโค พัฒนาคุณภาพและสายพันธุ์ให้ตรงตามความต้องการของตลาด ซึ่งเชื่อว่าคุณภาพและเนื้อโคของประเทศไทยมีคุณภาพที่ดีไม่ด้อยกว่าใคร นอกจากนี้ นายกรัฐมนตรีได้ชื่นชมแนวคิดการผลิตผ้าจากมูลโค ขอให้ทุกคนร่วมมือ ช่วยกันคิดช่วยกันทํา นําประโยชน์จากสิ่งของที่มีในท้องถิ่นมาแปรรูปเป็นผลิตภัณฑ์ เพิ่มมูลค่าสร้างรายได้ และใช้เทคโนโลยีให้เกิดประโยชน์ในการสร้างช่องทางการตลาด
สําหรับโครงการโคล้านครอบครัวเป็นหนึ่งในโครงการที่รัฐบาลมีความตั้งใจอย่างมุ่งมั่นที่จะช่วยพลิกฟื้นเศรษฐกิจฐานรากให้กลับมามีความเข้มแข็ง ประชาชนโดยเฉพาะภาคการเกษตรสามารถมีอาชีพ มีรายได้อย่างยั่งยืน ผ่านการทําการเกษตร-ปศุสัตว์ คือ การเลี้ยงโค ซึ่งโครงการนี้ได้ผ่านการหารือของคณะรัฐมนตรีและอนุมัติวงเงินงบประมาณ 5,000 ล้านบาท เมื่อวันที่ 14 มีนาคม 2566 ที่ผ่านมา เพื่อเป็นเงินทุนกู้ยืมให้แก่สมาชิกกองทุนฯ จํานวน 100,000 ครัวเรือน ๆ ละ 50,000 บาท สําหรับจัดซื้อโคมาเลี้ยง 2 ตัว/ครัวเรือน ระยะเวลาในการกู้ยืมเงินทุนตามโครงการ 6 ปี โดยเงินทุนโครงการอยู่ในการดูแลของธนาคารเพื่อการเกษตรและสหกรณ์การเกษตร จุดเด่นของโครงการคือ รัฐบาลจะช่วยชดเชยดอกเบี้ยในอัตราดอกเบี้ยคงที่ 4% เป็นระยะเวลา 4 ปี เท่ากับว่าสมาชิกไม่ต้องจ่ายดอกเบี้ย ใน 4 ปีแรก ซึ่งหากโคที่เลี้ยงสร้างรายได้ สามารถคืนเงินทุนได้ทันทีโดยไม่ต้องเสียดอกเบี้ย ส่วนเงินที่ได้จากการเลี้ยงโคในปีต่อ ๆ ไป ถือเป็นกําไรแก่สมาชิก
ทั้งนี้ การเลี้ยงโคตามโครงการโคล้านครอบครัว ถือเป็นการเลี้ยงโคต้นน้ํา และเป็นการกระตุ้นให้เกษตรกรหันมาทําการปศุสัตว์ทดแทนหรือควบคู่การเพาะปลูกที่มีความเสี่ยงจากปัจจัยราคาและสภาพภูมิอากาศ ซึ่งโครงการนี้ได้รับความสนใจจากเกษตรกรทั่วประเทศ โดยรัฐบาลตั้งเป้าเป็นโครงการที่ช่วยขับเคลื่อนเศรษฐกิจฐานรากได้อย่างเข้มแข็งในอนาคต
รัฐบาลไทย-ข่าวทำเนียบรัฐบาล-​PM commends ‘One Million Families’ project which aims to empower grassroots economy
วันอังคารที่ 8 สิงหาคม 2566
08/08/2566
​PM commends ‘One Million Families’ project which aims to empower grassroots economy
​PM commends ‘One Million Families’ project which aims to empower grassroots economy
August 8, 2023, at Santi Maitri Building, Government House, prior to the weekly cabinet meeting, Prime Minister and Defense Minister Gen. Prayut Chan-o-cha was presented with and reported on the implementation progress of the ‘One Million Families’ project by Minister Attached to the Prime Minister’s Office Anucha Nakasai who is overseeing the National Village and Urban Community Fund (NVUCF). Deputy Government Spokesperson Ratchada Thanadirek disclosed gist as follows:
The Prime Minister was presented with products of the ‘One Million Families’ project, which is premium-grade beef and related products. He also commended the success of the project which aims to empower communities and grassroots economy, generate income, and create employment opportunities for the local people. After the briefing, the Prime Minister suggested that they seek academic and technical assistance on product processing, quality control, and cattle breeding to meet market demand. He also praised the idea of producing fabric from cow manure, and called on all concerned sides to make the most use of local materials for product manufacturing, and to leverage technologies to create new marketing channels.
The ‘One Million Families’ project is the Government’s initiative to empower communities, foster sustainable grassroots economic growth, and establish occupations and create income of the people in the agricultural sector through cattle farming. The cabinet made approval on March 14, 2023 to the project implementation and budget allocation of 5 billion Baht. The budget is loaned out to 100,000 NVUCF members at 50,000 Baht per household for a purchase of 2 cows per household. The loan will be managed by the Bank for Agriculture and Agricultural Cooperatives (BAAC), and loan period is for 6 years. Under the ‘One Million Families’ project, the Government will subsidize loan interest (4%) for 4 years. Farmers who are NVUCF members have expressed keen interest in participating in the project.
รัฐบาลไทย-ข่าวทำเนียบรัฐบาล-รมว.สุชาติ มอบอธิบดีกพร. ขับเคลื่อนภารกิจ AMA พัฒนาทักษะระบบอัตโนมัติและเมคคาทรอนิกส์
วันอาทิตย์ที่ 6 สิงหาคม 2566
รมว.สุชาติ มอบอธิบดีกพร. ขับเคลื่อนภารกิจ AMA พัฒนาทักษะระบบอัตโนมัติและเมคคาทรอนิกส์
รมว.สุชาติ มอบอธิบดีบุปผา ลงพื้นที่ขอนแก่น นั่งหัวโต๊ะขับเคลื่อนภารกิจศูนย์ฝึกอบรมเฉพาะทาง ด้าน  ระบบอัตโนมัติและเมคคาทรอนิกส์ วางแผนปี 67 จัดคอร์สเด่น 3 กลุ่ม 27 หลักสูตร
รัฐบาลไทย-ข่าวทำเนียบรัฐบาล-เปิดตัวแพลตฟอร์ม “ไทยดีเวอร์” ตลาดกลางซื้อขายสินค้า OTOP /SME ออนไลน์ ชอปได้ 24 ชม.
วันพฤหัสบดีที่ 24 สิงหาคม 2566
เปิดตัวแพลตฟอร์ม “ไทยดีเวอร์” ตลาดกลางซื้อขายสินค้า OTOP /SME ออนไลน์ ชอปได้ 24 ชม.
.....
กระทรวงมหาดไทย โดย องค์การตลาด ผนึกกําลังร่วมกับภาคเอกชน เปิดตัวแพลตฟอร์ม ไทยดีเวอร์ (Thaideever) เพิ่มศักยภาพการจําหน่ายและกระจายสินค้าเกษตร สินค้า OTOP สินค้า SME และผลิตภัณฑ์ชุมชนผ่านออนไลน์ เพื่อบริหารจัดการด้านการตลาดและเพิ่มช่องทางสร้างรายได้ให้แก่ชุมชน
.
แพลตฟอร์ม “ไทยดีเว่อร์” จะช่วยสนับสนุนการซื้อขายในพื้นที่ต่าง ๆ เพื่อให้เกษตรกรมีโอกาสจําหน่ายผลผลิตในราคายุติธรรม ช่วยแก้ปัญหาราคาสินค้าเกษตรตกต่ํา สินค้าล้นตลาด ให้มีช่องทางจําหน่ายไปยังช่องทางออนไลน์ (E-Commerce) หรือ Digital Platform ซึ่งเป็นแพลตฟอร์มที่สามารถบริหารจัดการด้านการตลาดและการขายแบบครบวงจร ช่วยตอบโจทย์ ขับเคลื่อนการพัฒนาเศรษฐกิจของประเทศด้วยเทคโนโลยีและนวัตกรรม
.
มีสินค้าให้เลือกซื้อหลายหมวดหมู่ อาทิ อาหารและเครื่องดื่ม กระเป๋า สินค้าสุขภาพและความงาม ของเล่น สินค้าแม่และเด็ก รวมถึงสินค้าเกี่ยวกับสัตว์เลี้ยง ผู้สนใจสามารถเลือกซื้อสินค้าได้ที่http://www.thaideever.com/ตลอด 24 ชั่วโมง
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รองปลัด กษ. เป็นประธานการประชุมคณะอนุกรรมการพิจารณาอุทธรณ์คำสั่งทางปกครองในการปฏิรูปที่ดิน
วันพฤหัสบดีที่ 24 สิงหาคม 2566
รองปลัด กษ. เป็นประธานการประชุมคณะอนุกรรมการพิจารณาอุทธรณ์คําสั่งทางปกครองในการปฏิรูปที่ดิน
รองปลัด กษ. เป็นประธานการประชุมคณะอนุกรรมการพิจารณาอุทธรณ์คําสั่งทางปกครองในการปฏิรูปที่ดิน
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เป็นประธานการประชุมคณะอนุกรรมการพิจารณาอุทธรณ์คําสั่งทางปกครองในการปฏิรูปที่ดิน ครั้งที่ 2/2566 โดยมี นายวิณะโรจน์ ทรัพย์ส่งสุข เลขาธิการสํานักงานการปฏิรูปที่ดินเพื่อเกษตรกรรม เข้าร่วม ณ ห้องประชุมจําลอง อัตนโถ ส.ป.ก. ถนนราชดําเนิน กรุงเทพมหานคร โดยที่ประชุมได้มีการรับทราบผลการดําเนินการตามมติคณะอนุกรรมการพิจารณาอุทธรณ์คําสั่งทางปกครองในการปฏิรูปที่ดิน ครั้งที่ 1/2566 เมื่อวันที่ 27 เมษายน 2566 โดยดําเนินการจัดทําวาระการประชุม และอยู่ระหว่างนําเสนอต่อคณะกรรมการปฏิรูปที่ดินเพื่อเกษตรกรรม (คปก.) เพื่อพิจารณาวินิจฉัยอุทธรณ์
รองปลัดกระทรวงเกษตรและสหกรณ์ กล่าวว่า ที่ประชุมได้มีการพิจารณากรณีนาย บ. อุทธรณ์คําสั่งคณะกรรมการปฏิรูปที่ดินจังหวัดสกลนคร (คปจ.สกลนคร) ที่สั่งให้สิ้นสิทธิการเข้าทําประโยชน์ในที่ดินในเขตปฏิรูปที่ดิน เนื่องจากได้ขายและส่งมอบการครอบครองที่ดินให้แก่ นาง พ. เพื่อใช้เป็นที่ตั้งโรงงาน ฮ. โดยมิได้รับอนุญาตจากทางราชการ ซึ่งการกระทําดังกล่าวเป็นการฝ่าฝืนระเบียบ คปก. ว่าด้วยการให้เกษตรกรและสถาบันเกษตรกรผู้ได้รับที่ดินจากการปฏิรูปที่ดินเพื่อเกษตรกรรมปฏิบัติเกี่ยวกับการเข้าทําประโยชน์ในที่ดิน พ.ศ. 2535 ข้อ 7 (1) และ (3) โดย ส.ป.ก.สกลนคร ได้แจ้งสิทธิอุทธรณ์ทางไปรษณีย์ตอบรับไปยังภูมิลําเนาของนาย บ. ซึ่งนาย บ. ได้ยื่นคําอุทธรณ์เมื่อพ้นกําหนดระยะเวลาอุทธรณ์ 30 วัน นับแต่วันที่ได้รับหนังสือแจ้งคําสั่ง คปจ.สกลนคร คปก. จึงไม่มีอํานาจรับคําอุทธรณ์ของนาย บ. ไว้พิจารณาได้ โดยที่ประชุมเห็นชอบไม่รับอุทธรณ์ไว้พิจารณาตามความเห็นของ ส.ป.ก. และให้นําเสนอ คปก. พิจารณาวินิจฉัยต่อไป
นอกจากนี้ ยังได้พิจารณากรณีอุทธรณ์คําสั่งคณะกรรมการปฏิรูปที่ดินจังหวัดลพบุรี (คปจ.ลพบุรี) ที่ไม่อนุญาตให้ใช้ที่ดินเพื่อใช้สําหรับกิจการอื่นที่เป็นการสนับสนุนหรือเกี่ยวเนื่องกับการปฏิรูปที่ดินเพื่อเกษตรกรรม รายนาย ก. เนื่องจาก ส.ป.ก.ลพบุรี ได้แจ้งยกเลิกคําร้องเนื่องจากเอกสารประกอบคําขอรับอนุญาตการจัดที่ดินหรืออสังหาริมทรัพย์เพื่อใช้สําหรับกิจการที่เป็นการสนับสนุนหรือเกี่ยวเนื่องกับการปฏิรูปที่ดินเพื่อเกษตรกรรมไม่ครบถ้วน ขาดหนังสือรับรองจากองค์การบริหารส่วนตําบลว่าการประกอบกิจการดังกล่าวไม่ส่งผลกระทบต่อสิ่งแวดล้อม และภาพถ่ายแปลงที่ดินปัจจุบัน โดยได้ประสานนาย ก. ทราบแล้วแต่กลับเพิกเฉย และปรากฏข้อเท็จจริงต่อมาภายหลังว่า ในระหว่างการดําเนินการตามกระบวนการพิจารณาวินิจฉัยอุทธรณ์ นาย ก. ได้โอนการประกอบกิจการโรงงานตามใบอนุญาตประกอบกิจการโรงงาน ให้แก่นาย อ. นาย อ. จึงเป็นผู้ได้รับอนุญาตให้ประกอบกิจการโรงงานจากกระทรวงอุตสาหกรรม และทําให้บุคคลผู้ประสงค์จะขอรับการจัดที่ดินหรืออสังหาริมทรัพย์เพื่อใช้สําหรับกิจการอื่นที่เป็นการสนับสนุนหรือเกี่ยวเนื่องกับการปฏิรูปที่ดินเพื่อเกษตรกรรมที่มีสิทธิยื่นคําขอฯ กับผู้ประกอบกิจการดังกล่าวในปัจจุบันไม่ใช่นาย ก. จึงไม่มีประโยชน์ที่จะพิจารณาวินิจฉัยอุทธรณ์ของนาย ก. อีกต่อไป โดยที่ประชุมเห็นชอบไม่รับอุทธรณ์ของนาย ก. ตามความเห็นของ ส.ป.ก. และให้นําเสนอ คปก. พิจารณาวินิจฉัยอุทธรณ์ต่อไป
รัฐบาลไทย-ข่าวทำเนียบรัฐบาล-ดีอีเอส เดินสายโคราช จัด Digital Law สัญจร เพิ่มความรู้กฎหมายดิจิทัล
วันพฤหัสบดีที่ 24 สิงหาคม 2566
ดีอีเอส เดินสายโคราช จัด Digital Law สัญจร เพิ่มความรู้กฎหมายดิจิทัล
ดีอีเอส เดินสายโคราช จัด Digital Law สัญจร เพิ่มความรู้กฎหมายดิจิทัล
วันนี้ (24 ส.ค.66) นายเวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) ได้เป็นประธานกล่าวเปิดโครงการ Digital Law สัญจร ครั้งที่ 2/2566 จังหวัดนครราชสีมา เพื่อให้ความรู้ด้านกฎหมายแก่ข้าราชการ เจ้าหน้าที่ในหน่วยงานของรัฐ หน่วยงานภาคเอกชน นักศึกษา และประชาชนให้มีความตระหนัก รู้เท่าทันกับภัยที่มาจากการใช้เทคโนโลยีดิจิทัลที่มีผลกระทบกับประชาชน ตลอดจนรับฟังปัญหา และข้อเสนอแนะต่อกฎหมาย เพื่อนําไปปรับปรุงแก้ไขให้เป็นประโยชน์และคุ้มครองประชาชนให้มากยิ่งขึ้น
สําหรับการดําเนินการจัดอบรม ในครั้งนี้มีวิทยากรจากกองกฎหมายและวิทยากรจากกองป้องกันและปราบปรามการกระทําความผิดทางเทคโนโลยีสารสนเทศ เป็นผู้บรรยาย และอภิปรายแลกเปลี่ยนความคิดเห็นกับผู้เข้าร่วมอบรม เพื่อเสริมสร้างความรู้ความเข้าใจในหลักการ สาระสําคัญ ขอบเขตการบังคับใช้กฎหมายในความรับผิดชอบของกระทรวงดิจิทัลเพื่อเศรษฐกิจและสังคม โดยมี นายชรินทร์ ทองสุข รองผู้ว่าราชการจังหวัดนครราชสีมา และผู้ที่เกี่ยวข้อง ร่วมงาน ณ โรงแรมเซ็นเตอร์พอยต์ เทอร์มินอล 21 โคราช จังหวัดนครราชสีมา
_______________________
รัฐบาลไทย-ข่าวทำเนียบรัฐบาล-​ผู้บัญชาการทหารบกมาเลเซีย เข้าเยี่ยมคำนับ ปลัดกระทรวงกลาโหม ในโอกาสเดินทางเยือนประเทศไทยในฐานะแขกของกองทัพบก
วันพฤหัสบดีที่ 24 สิงหาคม 2566
​ผู้บัญชาการทหารบกมาเลเซีย เข้าเยี่ยมคํานับ ปลัดกระทรวงกลาโหม ในโอกาสเดินทางเยือนประเทศไทยในฐานะแขกของกองทัพบก
ในวันพฤหัสบดีที่ ๒๔ สิงหาคม ๒๕๖๖ เวลา ๑๐.๓๐ น. พลเอก Tan Si Datuk Seri Mohammad bin Ab Rahman (ตัน สรี ดาตุ๊ก เซอรี โมฮัมหมัด บิน อับดุล ราห์มัน) ผู้บัญชาการทหารบกมาเลเซีย เข้าเยี่ยมคํานับ พลเอก สนิธชนก สังขจันทร์ ปลัดกระทรวงกลาโหม
ณ ห้องพระบารมีปกเกล้า ในศาลาว่าการกลาโหม ในโอกาสเดินทางเยือนประเทศไทยในฐานะแขกของกองทัพบก โดย ปลัดกระทรวงกลาโหม ได้กล่าวแสดงความยินดีล่วงหน้าเนื่องในวันกองทัพมาเลเซีย ที่จะครบรอบวันคล้ายวันสถาปนา ในวันที่ ๑๖ กันยายน ๒๕๖๖ นี้
ทั้งนี้ไทยและมาเลเซีย มีความร่วมมือทางทหารระหว่างกันมานานกว่า 70 ปี มีความร่วมมือกันในหลาย ๆ ด้าน อาทิ การแลกเปลี่ยนการเยือนของผู้บังคับบัญชาระดับสูง การจัดหาและสนับสนุนชิ้นส่วนซ่อมและอุปกรณ์รองรับการซ่อมบํารุงยุทโธปกรณ์ระหว่างกัน การแลกเปลี่ยนที่นั่งฝึกศึกษา และการฝึกในระดับทวิภาคีและพหุภาคี
นอกจากนี้ กระทรวงกลาโหมไทย และกระทรวงกลาโหมมาเซีย ยังดํารงความสัมพันธ์อันดีระหว่างกันผ่านกลไกความร่วมมือ อาทิ คณะกรรมการชายแดนทั่วไป (GBC) คณะกรรมการระดับสูง (HLC) ที่สามารถขับเคลื่อนความร่วมมือที่ครอบคลุมความมั่นคงในมิติต่าง ๆ รวมถึงกลไกอื่น ๆ อาทิ คณะกรรมการชายแดนส่วนภูมิภาค (RBC) และการประชุมประสานงานฝ่ายเสนาธิการระดับอาวุโส ไทย - มาเลเซีย (SST) ซึ่งกระทรวงกลาโหมไทยหวังว่ากลไกความร่วมมือดังกล่าวจะนํามาซึ่งการขยายความร่วมมือด้านความมั่นคงระหว่างกันอย่างเป็นรูปธรรมต่อไป
สําหรับความร่วมมือด้านอุตสาหกรรมป้องกันประเทศ กระทรวงกลาโหมของไทยยินดีที่จะเพิ่มพูนความร่วมมือกับมิตรประเทศ โดยเฉพาะอาวุธยุทโธปกรณ์ที่มีการใช้งานในลักษณะที่คล้ายกัน เพื่อสนับสนุนการพัฒนาด้านอุตสาหกรรมป้องกันประเทศระหว่างกันต่อไป นอกจากนี้รัฐบาลไทยยังมีนโยบายพัฒนาอุตสาหกรรมป้องกันประเทศของไทย และมีแผนพัฒนาอุตสาหกรรมในโครงการ EEC เพื่อให้เกิดการถ่ายทอดเทคโนโลยีและนําประเทศไทยไปสู่การพึ่งพาตนเองต่อไป
สําหรับการเข้าพบและหารือกันในวันนี้ กระทรวงกลาโหมยินดีที่จะสนับสนุนความร่วมมือระหว่างกันอย่างเต็มที่ อันจะส่งผลให้ความสัมพันธ์มีความแน่นแฟ้นและก้าวหน้าในทุกมิติ
รัฐบาลไทย-ข่าวทำเนียบรัฐบาล-ขร. ลงตรวจลิฟต์และบันไดเลื่อนสถานีดอนเมืองใช้งานได้แล้ว กำชับแก้ไขให้เสร็จทั้งสายภายในเดือนหน้า พร้อมวางแผนบำรุงรักษาระยะยาว
วันพฤหัสบดีที่ 24 สิงหาคม 2566
ขร. ลงตรวจลิฟต์และบันไดเลื่อนสถานีดอนเมืองใช้งานได้แล้ว กําชับแก้ไขให้เสร็จทั้งสายภายในเดือนหน้า พร้อมวางแผนบํารุงรักษาระยะยาว
....
24 สิงหาคม 2566 นายพิเชฐ คุณาธรรมรักษ์ อธิบดีกรมการขนส่งทางราง กระทรวงคมนาคม และเจ้าหน้าที่กรมการขนส่งทางราง (ขร.) ลงพื้นที่สถานีดอนเมือง ของรถไฟฟ้าสายสีแดง เพื่อติดตามการแก้ไขปัญหาลิฟต์และบันไดเลื่อนชํารุดทําให้ผู้โดยสารไม่ได้รับความสะดวกในการเดินทาง โดยจากเมื่อเดือนกรกฎาคม 2566 ที่ผ่านมา ขร. ได้ลงพื้นที่สํารวจข้อมูลที่สถานีดอนเมือง พบว่า ลิฟต์ชํารุดจํานวน 4 ตัว จากทั้งหมด 9 ตัว และบันไดเลื่อนชํารุดจํานวน 6 ตัว จากทั้งหมด 24 ตัว อันเนื่องมาจากขาดการบํารุงรักษา เนื่องจากสิ้นสุดระยะเวลารับประกันผลงานของผู้ติดตั้ง
นายพิเชฐฯ กล่าวว่า จากการลงพื้นที่สถานีดอนเมืองในวันนี้ พบว่า บันไดเลื่อนทั้งหมด 24 ตัว และลิฟต์ทั้งหมด 9 ตัว ได้รับการซ่อมแซมและเปิดใช้งานได้ทั้งหมดแล้วตั้งแต่วันที่ 16 สิงหาคม ที่ผ่านมาสําหรับลิฟต์และบันไดเลื่อนสถานีอื่น ๆ ที่ยังชํารุด รฟท. อยู่ระหว่างทะยอยซ่อมแซม โดยสถานีวัดเสมียนนารี สถานีบางเขน หลักหก และรังสิต จะแล้วเสร็จภายในเดือนสิงหาคมนี้ ขณะที่สถานีที่เหลือ ได้แก่ สถานีทุ่งสองห้อง สถานีหลักสี่ และสถานีการเคหะ จะซ่อมแซมแล้วเสร็จ และเปิดใช้งานได้ตามปกติทั้งหมดภายในเดือนกันยายนนี้ โดยลิฟต์และบันไดเลื่อนที่ประชาชนใช้งานบ่อยและจํานวนมากใช้งานได้แล้ว
นายพิเชฐฯ จึงได้กําชับให้ รฟท. แก้ไขซ่อมแซมลิฟต์และบันไดเลื่อนให้แล้วเสร็จตามกําหนด และให้ รฟท. วางแผนการซ่อมบํารุงลิฟต์และบันไดเลื่อนเป็นรายปีให้มีความต่อเนื่อง เพื่อป้องกันการชํารุดเสียหายตามรอบระยะเวลา และ รฟท. ควรหาแนวทางป้องกันแก้ไขเหตุชํารุดอันเนื่องมาจากสาเหตุอื่น ๆ นอกจากการใช้งานปกติ เช่น การรั่วซึมของน้ําฝน การลักลอบตัดสายไฟ การเกิดอุบัติเหตุบริเวณข้างเคียง ที่ทําให้ลิฟต์และบันได้เลื่อนไม่สามารถใช้งานได้อย่างปลอดภัยต่อไปด้วย เพื่ออํานวยความสะดวกและความปลอดภัยในการเดินทางของประชาชน
รัฐบาลไทย-ข่าวทำเนียบรัฐบาล-พม. จับมือ JICA และเครือข่าย ระดมความคิด มุ่งช่วยเหลือคุ้มครองผู้เสียหายโดยคำนึงถึงความเปราะบางทางเพศสภาพและสังคมในภูมิภาคลุ่มแม่น้ำโขง
วันพฤหัสบดีที่ 24 สิงหาคม 2566
พม. จับมือ JICA และเครือข่าย ระดมความคิด มุ่งช่วยเหลือคุ้มครองผู้เสียหายโดยคํานึงถึงความเปราะบางทางเพศสภาพและสังคมในภูมิภาคลุ่มแม่น้ําโขง
พม. จับมือ JICA และเครือข่าย ระดมความคิด มุ่งช่วยเหลือคุ้มครองผู้เสียหายโดยคํานึงถึงความเปราะบางทางเพศสภาพและสังคมในภูมิภาคลุ่มแม่น้ําโขง
เมื่อวันที่ 23 สิงหาคม 2566 นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานเปิดการประชุมระหว่างประเทศระดับภูมิภาคลุ่มแม่น้ําโขง ครั้งที่ 11 หัวข้อเรื่อง “การช่วยเหลือคุ้มครองผู้เสียหายโดยคํานึงถึงความเปราะบางทางเพศสภาพและสังคม” (The 11th Mekong Regional Workshop “How to incorporate perspectives of gender and social vulnerabilities into the protection process”) โดยมี คณะผู้บริหารกระทรวง พม. นายสุซุกิ คาซุยะ (Mr. Suzuki Kazuya) หัวหน้าผู้แทนองค์การความร่วมมือระหว่างประเทศของญี่ปุ่น (JICA) ประเทศไทย นายทาคุมิ คุนิทาเกะ (Mr. Takumi Kunitake) ผู้อํานวยการสํานักงานความเสมอภาคระหว่างหญิงชายและการลดความยากจน JICA ประเทศญี่ปุ่น ผู้แทนประเทศอนุภูมิภาคลุ่มแม่น้ําโขง (กัมพูชา ลาว และเวียดนาม) ผู้แทนสถานเอกอัครราชทูตสหรัฐอเมริกาประจําประเทศไทย และผู้แทนส่วนราชการ องค์การระหว่างประเทศ องค์กรพัฒนาเอกชน เข้าร่วม ณ โรงแรม อมารี วอเตอร์เกท กรุงเทพฯ
นายอนุกูล กล่าวว่า การค้ามนุษย์ไม่เพียงแต่จะเป็นการกระทําที่ละเมิดสิทธิมนุษยชนและศักดิ์ศรีความเป็นมนุษย์อย่างร้ายแรงแล้ว ยังเป็นหนึ่งในอาชญากรรมข้ามชาติที่เกิดขึ้นทั่วโลกและมีความสลับซับซ้อนในหลายหลายรูปแบบ รวมถึงอาชญากรรมทางไซเบอร์ อาทิ แก๊งค์คอลเซ็นเตอร์ (Call Center) และสแกมเมอร์ (Scammer) เป็นต้น โดยปัญหาการค้ามนุษย์ที่เห็นเด่นชัดที่สุดคือ การละเมิดสิทธิและศักดิ์ศรีความเป็นมนุษย์ การจํากัดอิสรภาพ และความปลอดภัยในชีวิตของบุคคล ซึ่งปัจจุบัน มนุษย์ทุกเพศ ทุกวัย ทุกสัญชาติ มีโอกาสเข้าสู่กระบวนการค้ามนุษย์ได้ รวมถึงกลุ่มเปราะบางทางสังคมจํานวนมาก ได้แก่ ผู้สูงอายุ คนพิการ กลุ่มคนที่มีความหลากหลายทางเพศ หรือ LGBTQ++ และชนกลุ่มน้อย อีกทั้งอาจจะเข้าไม่ถึงกระบวนการคุ้มครองหรือไม่ได้รับการคุ้มครองอย่างเหมาะสมตามหลักสิทธิมนุษยชน
นายอนุกูล กล่าวเพิ่มเติมว่า การประชุมระหว่างประเทศระดับภูมิภาคลุ่มแม่น้ําโขง ครั้งที่ 11 มีการนําเสนอสถานการณ์การต่อต้านการค้ามนุษย์ของประเทศ (Country presentation) จากผู้แทนประเทศอนุภูมิภาคลุ่มแม่น้ําโขง ได้แก่ ประเทศไทย กัมพูชา ลาว และเวียดนาม รวมทั้งมีการระดมความคิดเรื่องการช่วยเหลือคุ้มครองผู้เสียหายโดยคํานึงถึงความเปราะบางทางเพศสภาพและสังคม ซึ่งขณะนี้ ประเทศในอนุภูมิภาคลุ่มแม่น้ําโขง กําลังพยายามต่อสู้กับปัญหาการค้ามนุษย์ที่มีความซับซ้อนและมีหลากหลายรูปแบบ ประกอบกับผลกระทบจากวิกฤตสถานการณ์การแพร่ระบาดของโควิด-19 ส่งผลให้วิธีการของการค้ามนุษย์ที่มีการหลอกลวงบุคคลเข้าสู่ขบวนการค้ามนุษย์เปลี่ยนไปในช่องทางออนไลน์มากยิ่งขึ้น ทําให้กลุ่มคนที่เป็นผู้เสียหายมีความหลากหลายมากขึ้น โดยเฉพาะกลุ่มเปราะบางทางเพศสภาพและทางสังคม ทั้งนี้ จําเป็นต้องมีการเตรียมความพร้อม เพื่อเป็นการคุ้มครองอย่างทั่วถึงและเหมาะสมตามหลักสิทธิมนุษยชน และต้องตระหนักรู้ร่วมกันมากขึ้น นับว่าการช่วยเหลือคุ้มครองผู้เสียหาย โดยคํานึงถึงความเปราะบางทางเพศสภาพและสังคม นับเป็นสิ่งท้าทายสําหรับประเทศในอนุภูมิภาคลุ่มแม่น้ําโขง
#ช่วย24ชั่วโมง #พม24ชม #ข่าวพม #esshelpme
รัฐบาลไทย-ข่าวทำเนียบรัฐบาล-พม. ระดมเครือข่ายภาคประชาสังคม ประชุม CSOs Forum 2566 หนุนกระจายอำนาจการคลังท้องถิ่น ช่วยลดความเหลื่อมล้ำ
วันพฤหัสบดีที่ 24 สิงหาคม 2566
พม. ระดมเครือข่ายภาคประชาสังคม ประชุม CSOs Forum 2566 หนุนกระจายอํานาจการคลังท้องถิ่น ช่วยลดความเหลื่อมล้ํา
พม. ระดมเครือข่ายภาคประชาสังคม ประชุม CSOs Forum 2566 หนุนกระจายอํานาจการคลังท้องถิ่น ช่วยลดความเหลื่อมล้ํา
วันนี้ (24 ส.ค. 66) เวลา 09.30 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานเปิดการประชุมเชิงปฏิบัติการ CSOs Forum ประจําปี 2566 “การกระจายอํานาจการคลังเพื่อท้องถิ่น : ส่งเสริมภาคประชาสังคมเป็นหุ้นส่วนการจัดบริการสาธารณะ” ระดับประเทศ โดยมี นางสาวสุชาดา หมื่นกล้า รองอธิบดีกรมพัฒนาสังคมและสวัสดิการ กล่าวรายงาน และศาสตราจารย์วุฒิสาร ตันไชย อดีตเลขาธิการสถาบันพระปกเกล้า ปาฐกถาพิเศษ ณ โรงแรม รอยัล ริเวอร์ กรุงเทพมหานคร
นายอนุกูล กล่าวว่า กระทรวงการพัฒนาสังคมและความมั่นคงของมนุษย์ (พม.) โดยกรมพัฒนาสังคมและสวัสดิการ (พส.) ในฐานะฝ่ายเลขานุการ คณะทํางาน CSOs Forum มีภารกิจสําคัญในการส่งเสริมและสนับสนุนการดําเนินงานของภาคประชาสังคมให้เป็นหุ้นส่วนการพัฒนาประเทศได้อย่างมีประสิทธิภาพ และนําไปสู่การสร้างสังคมที่ไม่ทอดทิ้งกัน โดยการขับเคลื่อนผ่านเวที CSOs Forum ที่ดําเนินการอย่างต่อเนื่องตั้งแต่ปี 2564 เป็นการเปิดพื้นที่สาธารณะให้ภาคส่วนต่างๆ ร่วมแลกเปลี่ยนข้อเสนอเชิงนโยบายเสนอต่อรัฐบาล
นายอนุกูล กล่าวต่อไปว่า สําหรับการประชุมเชิงปฏิบัติการ CSOs Forum ประจําปี 2566 กระทรวง พม. โดย พส. ได้บูรณาการร่วมกับคณะอนุกรรมการด้านการจัดทําฐานข้อมูลและส่งเสริมความเข้มแข็งองค์กรภาคประชาสังคม ในคณะกรรมการส่งเสริมและพัฒนาองค์กรภาคประชาสังคม สถาบันพัฒนาองค์กรชุมชน (องค์การมหาชน) สํานักงานกองทุนสนับสนุนการสร้างเสริมสุขภาพ (สสส.) และสถาบันส่งเสริมภาคประชาสังคม โดยมี 1) การสรุปข้อเสนอจากเวที CSOs Forum ระดับภาคและแม่ข่าย โดย นายวันชัย บุญประชา ประธานคณะทํางาน CSOs Forum 2) เวทีเสวนาหัวข้อ “การกระจายอํานาจการคลังเพื่อท้องถิ่น : ส่งเสริมภาคประชาสังคมเป็นหุ้นส่วนการจัดบริการสาธารณะ” โดย นางพาตีเมาะ สะดียามู ผู้ว่าราชการจังหวัดปัตตานี นายธีระศักดิ์ ฑีฆายุพันธุ์ นายกเทศมนตรีนครขอนแก่น และนายธนศักดิ์ มังกโรทัย ผู้แทนสํานักงานคณะกรรมการพัฒนาระบบราชการ (ก.พ.ร.) และ 3) การระดมความคิดเห็นหัวข้อ “การกระจายอํานาจการคลังเพี่อท้องถิ่น : ส่งเสริมภาคประชาสังคมเป็นหุ้นส่วนการจัดบริการสาธารณะและการเข้าถึงงบประมาณท้องถิ่นและภาครัฐ”
นายอนุกูล กล่าวเพิ่มเติมว่า การกระจายอํานาจเป็นเรื่องสําคัญที่ต้องร่วมกันขับเคลื่อนทั้งในระดับนโยบายและภูมิภาค และส่งผลต่อการพัฒนาคุณภาพชีวิตของประชาชน รวมถึงการกระจายอํานาจการคลังท้องถิ่น ซึ่งเป็นกลไกหนึ่งของการปฏิรูปบริการสาธารณะที่จะช่วยลดความเหลื่อมล้ํา และช่วยเพิ่มความรวดเร็วของหน่วยราชการในการให้บริการสาธารณะที่จะช่วยแก้ปัญหาและส่งเสริมคุณภาพชีวิตของประชาชน ดังนั้น หน่วยงานภาครัฐจําเป็นต้องกําหนดนโยบาย กฎระเบียบต่างๆ ที่เอื้อต่อการสนับสนุนให้เกิดการกระจายอํานาจ และมีประสิทธิภาพในการส่งเสริมความเข้มแข็งและเอื้อให้ภาคประชาสังคม ภาคประชาชน เข้ามาเป็นหุ้นส่วนการพัฒนาอย่างยั่งยืน
#ช่วย24ชั่วโมง #พม24ชม #ข่าวพม #esshelpme
รัฐบาลไทย-ข่าวทำเนียบรัฐบาล-กรมทางหลวงชนบท ยกระดับมาตรฐานถนนสาย ขก.4020 อำเภอหนองสองห้อง จังหวัดขอนแก่น เสร็จสมบูรณ์
วันพฤหัสบดีที่ 24 สิงหาคม 2566
กรมทางหลวงชนบท ยกระดับมาตรฐานถนนสาย ขก.4020 อําเภอหนองสองห้อง จังหวัดขอนแก่น เสร็จสมบูรณ์
ส่งเสริมคุณภาพชีวิตที่ดี ประชาชนขนส่งผลผลิตทางการเกษตรระหว่างตําบลและอําเภอ ได้อย่างสะดวกปลอดภัยในทุกฤดู
กรมทางหลวงชนบท (ทช.) กระทรวงคมนาคม โดยสํานักงานทางหลวงชนบทที่ 6 (ขอนแก่น) ดําเนินโครงการยกระดับมาตรฐานถนนทางหลวงชนบทสาย ขก.4020 แยก ทล.2440 - บ้านนาเชือก (ตอนขอนแก่น) อําเภอหนองสองห้อง จังหวัดขอนแก่น เสร็จสมบูรณ์ โดยขยายความกว้างของถนนเป็น 2 ช่วง คือ 1) ช่วง กม. ที่ 0+925 - 9+150 ผิวจราจรแบบแอสฟัลท์คอนกรีตกว้าง 7 เมตร ไหล่ทางกว้าง 1.5 เมตร 2) ช่วง กม. ที่ 10+722 - 13+712 ผิวจราจรแบบแอสฟัลท์คอนกรีตกว้าง 6 เมตร ไหล่ทางกว้าง 1 เมตร พร้อมดําเนินการขยายความกว้างของสะพานเป็น 12 เมตร 2 แห่ง และติดตั้งงานอํานวยความปลอดภัยหน้าโรงเรียน 2 แห่ง รวมระยะทาง 11.215 กิโลเมตร งบประมาณ 78.480 ล้านบาท โครงการดังกล่าวจะช่วยให้ประชาชนในพื้นที่เดินทางขนส่งสินค้าระหว่างอําเภอหนองสองห้องไปยังอําเภอเปือยน้อย ได้อย่างสะดวกรวดเร็วมากขึ้น เนื่องจากเป็นเส้นทางหลักในการขนส่งผลผลิตทางเกษตร อาทิ อ้อย มันสําปะหลัง และข้าว ตลอดจนช่วยบรรเทาความเดือดร้อนให้ประชาชนเดินทางได้อย่างปลอดภัยในทุกฤดู ป้องกันและลดการเกิดอุบัติเหตุในการใช้รถใช้ถนนอีกด้วย
รัฐบาลไทย-ข่าวทำเนียบรัฐบาล-กรมทางหลวงชนบท จัดกิจกรรมโครงการรักษ์ทาง - รักถิ่น มอบความรู้ในการใช้รถใช้ถนนให้กับนักเรียน
วันพฤหัสบดีที่ 24 สิงหาคม 2566
กรมทางหลวงชนบท จัดกิจกรรมโครงการรักษ์ทาง - รักถิ่น มอบความรู้ในการใช้รถใช้ถนนให้กับนักเรียน
โรงเรียนอนุบาลเมืองพนมไพร อําเภอพนมไพร จังหวัดร้อยเอ็ด เพื่อปลูกจิตสํานึกและส่งเสริมการใช้กฎจราจรได้อย่างถูกต้อง
กรมทางหลวงชนบท (ทช.) กระทรวงคมนาคม โดยแขวงทางหลวงชนบทร้อยเอ็ด หมวดบํารุงทางหลวงชนบทอาจสามารถ จัดโครงการรักษ์ทาง - รักถิ่น “กิจกรรมถนนสวยงามและปลอดภัย” โดยมีเจ้าหน้าที่จากหมวดบํารุงทางหลวงชนบทอาจสามารถ เจ้าหน้าที่ตํารวจภูธรอําเภอพนมไพร ร่วมให้ความรู้ทั้งในภาคทฤษฎีและปฏิบัติแก่นักเรียนเข้าร่วมกิจกรรม 170 คน ณ โรงเรียนอนุบาลเมืองพนมไพร ซึ่งตั้งอยู่บนถนนทางหลวงชนบทสาย รอ.4022 แยก ทล.2043 - บ้านกอกแก้ว อําเภอพนมไพร จังหวัดร้อยเอ็ด ทั้งนี้ ภายในงานมีการให้ความรู้ในเรื่องการใช้กฎจราจร ความรู้เรื่องเครื่องหมายจราจรเบื้องต้น เพื่อร่วมปลูกจิตสํานึก ปลูกฝังการใช้รถใช้ถนนอย่างปลอดภัย มีวินัยทางจราจร และตระหนักถึงความปลอดภัยในการเดินทางอย่างยั่งยืน
รัฐบาลไทย-ข่าวทำเนียบรัฐบาล-ดีอีเอส ร่วมเสวนาความร่วมมือเพื่อบูรณาการ และเสริมพลังการทำงานของเครือข่ายตรวจสอบข้อเท็จจริง (Thai Fact - Checking Network)
วันพฤหัสบดีที่ 24 สิงหาคม 2566
ดีอีเอส ร่วมเสวนาความร่วมมือเพื่อบูรณาการ และเสริมพลังการทํางานของเครือข่ายตรวจสอบข้อเท็จจริง (Thai Fact - Checking Network)
ดีอีเอส ร่วมเสวนาความร่วมมือเพื่อบูรณาการ และเสริมพลังการทํางานของเครือข่ายตรวจสอบข้อเท็จจริง (Thai Fact - Checking Network)
วันนี้ (24 ส.ค.66) นางสาวสุกันยาณี ยะวิญชาญ ผู้ตรวจราชการกระทรวงดิจิทัลเพื่อเศรษฐกิจและสังคม (ดีอีเอส) เข้าร่วมงานแถลงความร่วมมือเพื่อบูรณาการ และเสริมพลังการทํางานของเครือข่ายตรวจสอบ ข้อเท็จจริง (Thai Fact - Checking Network) ระหว่าง สํานักงานปลัดกระทรวงดิจิทัลเพื่อเศรษฐกิจและสังคม ร่วมกับกองทุนพัฒนาสื่อปลอดภัยและสร้างสรรค์ ในการบูรณาการแลกเปลี่ยนองค์ความรู้ ประสบการณ์ และบุคลากร รวมตลอดถึงการใช้ทรัพยากรร่วมกันระหว่างสองหน่วยงาน เพื่อการพัฒนานวัตกรรม ที่เกี่ยวข้องกับการตรวจสอบข้อเท็จจริง ณ โรงแรมเอส 31 สุขุมวิท กรุงเทพฯ
________________________________
รัฐบาลไทย-ข่าวทำเนียบรัฐบาล-รองโฆษกฯ นางสาวรัชดาฯ เผยความคืบหน้าโครงการศูนย์ซ่อมบำรุงอากาศยานอู่ตะเภา เอกชนเสนอเข้าร่วมลงทุนจำนวนมาก เชื่อมั่นเพิ่มขีดความสามารถในการแข่งขันของประเทศ
วันพฤหัสบดีที่ 24 สิงหาคม 2566
24/08/2566
รองโฆษกฯ นางสาวรัชดาฯ เผยความคืบหน้าโครงการศูนย์ซ่อมบํารุงอากาศยานอู่ตะเภา เอกชนเสนอเข้าร่วมลงทุนจํานวนมาก เชื่อมั่นเพิ่มขีดความสามารถในการแข่งขันของประเทศ
รองโฆษกฯ นางสาวรัชดาฯ เผยความคืบหน้าโครงการศูนย์ซ่อมบํารุงอากาศยานอู่ตะเภา เอกชนเสนอเข้าร่วมลงทุนจํานวนมาก เชื่อมั่นเพิ่มขีดความสามารถในการแข่งขันของประเทศ ยกระดับไทยสู่ผู้นําด้านอุตสาหกรรมอากาศยานของภูมิภาค
วันนี้ (24 สิงหาคม 2566) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยถึงความคืบหน้าโครงการศูนย์ซ่อมบํารุงอากาศยานอู่ตะเภา โดยสํานักงานคณะกรรมการนโยบายเขตพัฒนาพิเศษภาคตะวันออก (สกพอ.) ได้หารือกับบริษัท การบินไทย จํากัด (มหาชน) เพื่อยืนยันความพร้อมในการลงทุนในโครงการศูนย์ซ่อมบํารุงอากาศยานอู่ตะเภา (Maintenance Repair and Overhaul : MRO) ซึ่งขณะนี้การบินไทยพร้อมลงทุน โดยอยู่ระหว่างเจรจาจัดหาพันธมิตรร่วมลงทุน ซึ่งเบื้องต้นมีเอกชนเสนอเข้าร่วมลงทุนจํานวนมาก
ทั้งนี้ จากการที่พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และคณะได้เดินทางไปเยี่ยมชมกิจการและรับฟังรายงานความคืบหน้าการดําเนินการตามแผนฟื้นฟูกิจการของบริษัท การบินไทย จํากัด (มหาชน) เมื่อวันที่ 18 สิงหาคม 2566 ที่ผ่านมา การบินไทยได้ดําเนินการตามแผนฟื้นฟูจนประสบความสําเร็จ ซึ่งขณะนี้สถานะกระแสเงินสดมีเพียงพอ จึงมีความพร้อมลงทุนโครงการดังกล่าว โดยอยู่ระหว่างจ้างที่ปรึกษาเพื่อทบทวนรูปแบบการลงทุนให้สอดคล้องกับสถานการณ์ปัจจุบัน คาดว่าจะแล้วเสร็จในอีก 3 – 4 เดือน
รองโฆษกประจําสํานักนายกรัฐมนตรี เปิดเผยเพิ่มเติมว่า โครงการศูนย์ซ่อมบํารุงอากาศยานอู่ตะเภา ได้รับความเห็นชอบจากคณะรัฐมนตรี ให้กองทัพเรือ สกพอ. และบริษัท การบินไทย จํากัด (มหาชน) ดําเนินโครงการฯ โดยให้เอกชนร่วมลงทุนตามที่ สกพอ. เสนอ ซึ่งโครงการฯ จะดําเนินการบนพื้นที่ประมาณ 337,500 ตร.ม. หรือ 210 ไร่ บนพื้นที่ของกรมธนารักษ์ที่อยู่ในความครอบครองของกองทัพเรือ เพื่อใช้ในการก่อสร้างโรงซ่อมบํารุง และจัดซื้ออุปกรณ์ ซึ่งเอกชนจะต้องจ่ายค่าเช่าให้กองทัพเรือตลอดอายุสัญญาเช่าพื้นที่ 50 ปี สามารถรองรับกิจกรรมการซ่อมบํารุงอากาศยาน 1) การซ่อมใหญ่อากาศยาน (Heavy Maintenance) สามารถรองรับอากาศยานลําตัวกว้างได้พร้อมกัน 3 ลํา รองรับอากาศยานลําตัวกว้างประมาณ 110 ลําต่อปี และอากาศยานลําตัวแคบประมาณ 130 ลําต่อปี 2) การซ่อมบํารุงอากาศยานระดับลานจอด (Line Maintenance) รองรับอากาศยานลําตัวกว้างและอากาศยานลําตัวแคบ ประมาณ 70 เที่ยวบินต่อวัน และ 3) การพ่นสีอากาศยาน (Aircraft Painting) รองรับอากาศยานลําตัวกว้างและอากาศยานลําตัวแคบ ประมาณ 22 ลําต่อปี นอกจากนี้ ยังมีจุดเด่นพัฒนาโรงซ่อมอากาศยานอัจฉริยะ (Smart-hanger) ด้วยเทคโนโลยีสมัยใหม่ที่สุดของโลก สามารถรองรับการให้บริการซ่อมเครื่องบินทั้งของแอร์บัสและโบอิ้ง
“โครงการศูนย์ซ่อมบํารุงอากาศยานอู่ตะเภามีส่วนสําคัญในการพัฒนาเมืองการบินภาคตะวันออก (Eastern Airport City) ให้เป็นรูปธรรม ก้าวสู่การเป็นผู้นําด้านอุตสาหกรรมอากาศยานของภูมิภาค โดยเชื่อมั่นว่าโครงการดังกล่าวจะช่วยยกระดับขีดความสามารถในการซ่อมบํารุงอากาศยานของการบินไทย และเพิ่มขีดความสามารถในการแข่งขันของประเทศในเรื่องของการซ่อมบํารุงอากาศยาน เกิดการถ่ายทอดความรู้ ประสบการณ์ เทคโนโลยีที่ทันสมัยในการซ่อมบํารุงอากาศยานระดับโลกในประเทศไทย” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-“รองปลัดฯ สุรเดช” ชูต้นแบบสวนทวีทรัพย์ ผลิตทุเรียนคุณภาพตามแนวทาง BCG Model
วันพฤหัสบดีที่ 24 สิงหาคม 2566
“รองปลัดฯ สุรเดช” ชูต้นแบบสวนทวีทรัพย์ ผลิตทุเรียนคุณภาพตามแนวทาง BCG Model
“รองปลัดฯ สุรเดช” ชูต้นแบบสวนทวีทรัพย์ ผลิตทุเรียนคุณภาพตามแนวทาง BCG Model หนุนต่อยอดขยายผลในพื้นที่อื่นๆ เพื่อเพิ่มผลผลิต ลดต้นทุน สร้างรายได้ ขับเคลื่อนทุเรียนคุณภาพ ปลอดภัย ได้มาตรฐาน
นายสุรเดช สมิเปรม รองปลัดกระทรวงเกษตรและสหกรณ์ ได้รับมอบหมายจากนายประยูร อินสกุล ปลัดกระทรวงเกษตรและสหกรณ์ ลงพื้นที่จังหวัดชุมพร เพื่อติดตามสถานการณ์การผลิตสินค้าเกษตร (ทุเรียน กาแฟ และมังคุด) โดยมีนายธิติ โลหะปิยะพรรณ ผู้ช่วยปลัดกระทรวงเกษตรและสหกรณ์ นายธราพงษ์ มีมุสิทธิ์เกษตรและสหกรณ์จังหวัดชุมพร และหัวหน้าส่วนราชการในสังกัดกระทรวงเกษตรและสหกรณ์ร่วมลงพื้นที่ในครั้งนี้ โดยเยี่ยมชมสวนทวีทรัพย์ ซึ่งมีการบริหารจัดการผลิตทุเรียนคุณภาพแบบเกษตรอุตสาหกรรม ตามแนวทาง BCG Model ของนายวีรวัฒน์ จีรวงส์ ปราชญ์เกษตรของแผ่นดิน ปี 2566 สาขาปราชญ์เกษตรดีเด่น และประธานศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) อําเภอปะทิว จังหวัดชุมพร
รองปลัดเกษตรฯ กล่าวว่า กระทรวงเกษตรและสหกรณ์ มุ่งมั่นยกระดับควบคุมคุณภาพทุเรียนไทยเพื่อให้ได้คุณภาพเป็นไปตามมาตรฐานการส่งออกที่กําหนด ซึ่งการดําเนินงานที่ผ่านมาได้รับความร่วมมือจากผู้ว่าราชการจังหวัดชุมพร จนทําให้ประสบความสําเร็จ และขอชื่นชมเจ้าหน้าที่ทุกภาคส่วนที่บูรณาการความร่วมมือกันเป็นอย่างดี ทั้งนี้ ขอฝากว่ายังคงต้องคุมเข้มในการตรวจควบคุมคุณภาพทุเรียนให้ได้มาตรฐานอย่างต่อเนื่อง ยึดมั่นในจรรยาบรรณ และขอให้กําลังใจแก่เจ้าหน้าที่ที่ปฏิบัติหน้าที่ เพื่อขับเคลื่อนทุเรียนไทย ทุเรียนคุณภาพ ปลอดภัย ได้มาตรฐาน
รองปลัดเกษตรฯ ยังได้กล่าวชื่นชมสวนทุเรียนของนายวีรวัฒน์ จีรวงส์ ปราชญ์เกษตรของแผ่นดิน ปี 2566 ที่ประสบความสําเร็จในการบริหารจัดการผลิตทุเรียน ทั้งการแปรรูปทุเรียนแช่เยือกแข็ง และทุเรียนฟรีซดราย นอกจากนั้นยังนําผลไม้ชนิดอื่นๆ ในท้องถิ่นและจังหวัดใกล้เคียงมาแปรรูป เช่น มะม่วงฟรีซดราย มังคุดฟรีซดราย สับปะรดฟรีซดราย และเงาะไส้สับปะรดฟรีซดราย และมีการตลาดแบบครบวงจร โดยสวนฯ ผลิตทุเรียนในพื้นที่ 250 ไร่ พร้อมทั้งมีการจัดทําวงจรการบริหารจัดการผลิตทุเรียนคุณภาพตามมาตรฐานGAPหรือPremiumDurianCycle:PDCในรอบ1ปีทําให้ง่ายต่อการวางแผนและบริหารจัดการผลิต และบริหารจัดการสวนแบบเกษตรอุตสาหกรรม ตามแนวทาง BCG MODEL ใช้นวัตกรรมการห่อผลทุเรียนโดยใช้กระดาษห่อผลไม้สีขาวที่ฆ่าเชื้อเคลือบผิวมันด้านนอกระบายน้ําและอากาศได้มาห่อผลทุเรียน ซึ่งมีประสิทธิภาพในการป้องกันแมลงศัตรูทุเรียนได้ ทําให้ลดการใช้สารกําจัดศัตรูพืชปลอดภัยต่อผู้ปฏิบัติงานในสวนและผู้บริโภค อีกทั้งยังได้คิดค้นสร้างนวัตกรรมใหม่ ๆ เพื่อเพิ่มผลผลิต ลดต้นทุน สร้างรายได้ สามารถยึดถือเป็นแบบอย่างในแนวทางการปฏิบัติงานด้านการเกษตรเป็นอย่างดี จากนั้นลงพื้นที่ตรวจเยี่ยมการดําเนินงานของล้งทุเรียนบริษัทอาเฮียฟรุต อําเภอหลังสวน จังหวัดชุมพร พร้อมทั้งให้กําลังใจแก่เจ้าหน้าที่
ทั้งนี้ ในปี 2566 จ.ชุมพร มีเนื้อที่เพาะปลูกทุเรียน 279,254 ไร่ ผลผลิต 271,470 ตัน เกษตรกรผู้ปลูกทุเรียน 25,109 ราย ขณะที่สถานการณ์ผลผลิตทุเรียนภาคใต้ ปี 2566 มีผลผลิตในฤดู 540,967 ตัน (มิ.ย. - ต.ค.66) ในส่วนราคารับซื้อขณะนี้ราคาทุเรียนเริ่มลงแล้วแต่ยังคงอยู่ในราคาสูง ปัจจุบัน AB อยู่ที่ 145-170บาท/กก. ตกไซต์ 90 บสท/กก. โดยที่ราคาสูงสุดอยู่ที่ 210 บาท/กก.
รัฐบาลไทย-ข่าวทำเนียบรัฐบาล-ดีอีเอส ลงพื้นที่นครนายก ตรวจเยี่ยมสถานีเรดาร์เขาเขียว
วันพุธที่ 23 สิงหาคม 2566
ดีอีเอส ลงพื้นที่นครนายก ตรวจเยี่ยมสถานีเรดาร์เขาเขียว
ดีอีเอส ลงพื้นที่นครนายก ตรวจเยี่ยมสถานีเรดาร์เขาเขียว
วันนี้(23ส.ค. 66)ดร.เวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคม(ดีอีเอส)ลงพื้นที่ตรวจเยี่ยมสถานีเรดาร์เขาเขียวณจ.นครนายก
______________
รัฐบาลไทย-ข่าวทำเนียบรัฐบาล-เตรียมรับมือ “ยุคโลกเดือด” หนุน ปชช. ร่วมมือรักษาสิ่งแวดล้อม
วันพฤหัสบดีที่ 24 สิงหาคม 2566
เตรียมรับมือ “ยุคโลกเดือด” หนุน ปชช. ร่วมมือรักษาสิ่งแวดล้อม
.....
กระทรวงสาธารณสุข โดยกรมอนามัยเผยว่าองค์การสหประชาชาติ (UN) ได้แจ้งถึงการเปลี่ยนแปลงสภาพภูมิอากาศ (Climate Change) ชี้ว่ายุคโลกร้อน (Global Warming) สิ้นสุดลงแล้ว และยุคโลกเดือด (Global Boiling) ได้เริ่มขึ้นแล้ว!
.
ทั้งนี้ จากการเก็บข้อมูลอย่างต่อเนื่อง พบว่าตั้งแต่ปี 2558 – 2565 มีอุณหภูมิเฉลี่ยของโลกร้อนที่สุดเป็นประวัติการณ์ สําหรับภูมิภาคเอเชียพบอุณหภูมิเฉลี่ยในปี 2565 สูงกว่าค่าเฉลี่ย 30 ปีย้อนหลัง
.
นอกจากนี้ อุณหภูมิในมหาสมุทรฝั่งเอเชีย มีอัตราร้อนขึ้นเกิน 0.5 องศาเซลเซียสต่อ 10 ปี ซึ่งเร็วกว่าค่าเฉลี่ยทั่วโลกประมาณ 3 เท่า
.
จากสถานการณ์ดังกล่าว อาจส่งผลให้เกิดภัยพิบัติต่าง ๆ เช่น ไฟไหม้ป่า ภัยแล้ง น้ําท่วมฉับพลันเพิ่มขึ้นและรุนแรงมากขึ้นทั้งยังส่งผลกระทบต่อสุขภาพ
.
ส่วนอุณหภูมิประเทศไทยในปี 2566 มีแนวโน้มอุณหภูมิเฉลี่ยสูงสุด และเพิ่มขึ้นจากปีที่ผ่านมา 1.5 องศาเซลเซียส
.
โดยเมื่อวันที่ 16 เมษายน 2566 ที่ผ่านมา พบว่า จ.ตาก มีอุณหภูมิสูงสุด 44.6 องศาเซลเซียส ซึ่งถือว่าอยู่ในระดับ “อันตรายมาก” คาดว่าจะมีแนวโน้มรุนแรงอย่างต่อเนื่องถึงเดือนเมษายน 2567 เนื่องจากปรากฏการณ์เอลนีโญ
.
ทั้งนี้ ขอให้ ปชช. เตรียมรับมือและปรับตัวต่อการเปลี่ยนแปลงสภาพภูมิอากาศ ดังนี้:
• ลดการปล่อยก๊าซเรือนกระจก เช่น ลดการใช้พลาสติก ลดการเผาที่ปล่อยมลพิษทางอากาศ ลดขยะในครัวเรือน และเลือกใช้พลังงานสะอาดหรือพลังงานหมุนเวียน เป็นต้น
• หมั่นติดตามสภาพอากาศ หากพบว่ามีสภาพอากาศร้อนขึ้น
• ควรดื่มน้ําสะอาดบ่อย ๆ
• สวมเสื้อผ้าที่มีสีอ่อน ระบายอากาศได้ดี
• หากมีความจําเป็นต้องทํากิจกรรมภายนอกอาคาร ควรสวมเสื้อแขนยาว หมวกปีกกว้าง แว่นตา และทาครีมกันแดด
• ควรงดดื่มสุรา น้ําหวาน น้ําอัดลม
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล- กระทรวงยุติธรรม ส่งมอบหนังสือภาษาต่างประเทศ ที่ได้รับการบริจาค ให้กับกรมราชทัณฑ์ และกรมพินิจและคุ้มครองเด็กและเยาวชน
วันพฤหัสบดีที่ 24 สิงหาคม 2566
24/08/2566
กระทรวงยุติธรรม ส่งมอบหนังสือภาษาต่างประเทศ ที่ได้รับการบริจาค ให้กับกรมราชทัณฑ์ และกรมพินิจและคุ้มครองเด็กและเยาวชน
กระทรวงยุติธรรม ส่งมอบหนังสือภาษาต่างประเทศ ที่ได้รับการบริจาค ให้กับกรมราชทัณฑ์ และกรมพินิจและคุ้มครองเด็กและเยาวชน
ในวันพุธที่ ๒๓ สิงหาคม ๒๕๖๖ เวลา ๐๙.๓๐ น. พันตํารวจโท ประวุธ วงศ์สีนิล รองปลัดกระทรวงยุติธรรม พร้อมด้วย นางอรัญญา
ทองน้ําตะโก รองปลัดกระทรวงยุติธรรม เป็นประธานมอบหนังสือภาษาต่างประเทศที่ได้รับบริจาค ให้กับนายชาญ วชิรเดช รองอธิบดีกรมราชทัณฑ์ เพื่อนําไปใช้ประโยชน์ในการเรียนรู้ พัฒนาทักษะด้านภาษาสําหรับผู้ต้องขังชาวต่างชาติ และผู้ต้องขังที่สนใจ รวมทั้งเพื่อการพัฒนาพฤตินิสัยในการเยียวยา ฟื้นฟู เพื่อคืนคนดีสู่สังคมต่อไป ณ กองการต่างประเทศ สํานักงานปลัดกระทรวงยุติธรรม ชั้น ๘ อาคารกระทรวงยุติธรรม
ทั้งนี้ หนังสือภาษาต่างประเทศที่ได้รับบริจาคดังกล่าว ประกอบด้วยภาษาอังกฤษ เยอรมัน ฝรั่งเศส จีน ญี่ปุ่น รัสเซีย รวมถึงภาษาที่ใช้ในกลุ่มประเทศอาเซียน โดยเป็นหนังสือทุกประเภท ทั้งหนังสือวิชาการ วรรณกรรม นวนิยาย สารานุกรม นิตยสาร และหนังสือความรู้ทั่วไป กว่า ๑๐,๐๐๐ เล่ม ซึ่งหนังสือต่างๆ จะได้ส่งไปยังห้องสมุดของกรมราชทัณฑ์ ที่มีนักโทษต่างชาติคุมขังอยู่ทั่วประเทศ นอกจากนี้ ยังได้แบ่งปันหนังสือประเภทที่เหมาะสมสําหรับเด็ก เพื่อใช้ประโยชน์ในกิจการของกรมพินิจและคุ้มครองเด็กและเยาวชนด้วยจํานวนหนึ่งโดยมีนางสาวพงศชา แสงหิรัญ เลขานุการกรมพินิจและคุ้มครองเด็กและเยาวชนเป็นผู้แทนในการรับมอบหนังสือในวันนี้
รัฐบาลไทย-ข่าวทำเนียบรัฐบาล-ดีอีเอส  ร่วมประชุมเชิงปฏิบัติการขับเคลื่อนการใช้ระบบ e-Document
วันพุธที่ 23 สิงหาคม 2566
ดีอีเอส  ร่วมประชุมเชิงปฏิบัติการขับเคลื่อนการใช้ระบบ e-Document
ดีอีเอส  ร่วมประชุมเชิงปฏิบัติการขับเคลื่อนการใช้ระบบ e-Document
วันนี้(23ส.ค.66)ปลัดกระทรวงดิจิทัลเพื่อเศรษฐกิจและสังคมมอบหมายให้นางสาวพิยะดาสุดกังวาลรักษาการในตําแหน่งที่ปรึกษาด้านการสื่อสารและกองงานดิจิทัลจังหวัด(ดีอีเอส)เข้าร่วมประชุมเชิงปฏิบัติการขับเคลื่อนการใช้ระบบe-Documentให้แก่หน่วยงานราชการส่วนภูมิภาคและส่วนท้องถิ่น จังหวัดเชียงราย จํานวนกว่า250คน ร่วมกับสํานักงานขับเคลื่อนการปฏิรูปประเทศยุทธศาสตร์ชาติและการสร้างความสามัคคีปรองดอง(สํานักงานป.ย.ป.)โดยมีสถิติจังหวัดเชียงรายเป็นกลไกขับเคลื่อนผ่านคณะกรรมการผู้บริหารเทคโนโลยีระดับสูงระดับจังหวัด(Provincial Chief Information Officer: PCIO) ณโรงแรมแสนโฮเทลจังหวัดเชียงราย
_______________
รัฐบาลไทย-ข่าวทำเนียบรัฐบาล-ปลัดกระทรวงยุติธรรม เข้าร่วมพิธีพระราชทานเข็มที่ระลึกงานเพื่อนพึ่ง (ภาฯ) ประจำปี ๒๕๖๕
วันพฤหัสบดีที่ 24 สิงหาคม 2566
24/08/2566
ปลัดกระทรวงยุติธรรม เข้าร่วมพิธีพระราชทานเข็มที่ระลึกงานเพื่อนพึ่ง (ภาฯ) ประจําปี ๒๕๖๕
ปลัดกระทรวงยุติธรรม เข้าร่วมพิธีพระราชทานเข็มที่ระลึกงานเพื่อนพึ่ง (ภาฯ) ประจําปี ๒๕๖๕
ในวันพฤหัสบดีที่ ๒๔ สิงหาคม ๒๕๖๖ เวลา ๑๐.๐๐ น. นางพงษ์สวาท นีละโยธิน ปลัดกระทรวงยุติธรรม ในฐานะคณะกรรมการอํานวยการจัดงานฯ เข้าร่วมพิธีพระราชทานเข็มที่ระลึกงานเพื่อนพึ่ง (ภาฯ) ประจําปี ๒๕๖๕ เบื้องหน้าพระรูปสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา องค์ประธานกรรมการมูลนิธิอาสาเพื่อนพึ่ง (ภาฯ) ยามยาก สภากาชาดไทย ณ ศาลาสหทัยสมาคม ในพระบรมมหาราชวัง
รัฐบาลไทย-ข่าวทำเนียบรัฐบาล-สธ. ตั้งเป้าใช้งบลงทุน 2 หมื่นล้านบาท ยกระดับบริการสุขภาพประชาชนทั้งประเทศ
วันพฤหัสบดีที่ 24 สิงหาคม 2566
สธ. ตั้งเป้าใช้งบลงทุน 2 หมื่นล้านบาท ยกระดับบริการสุขภาพประชาชนทั้งประเทศ
ปลัดกระทรวงสาธารณสุข เผย ปี 2567 ตั้งเป้าใช้งบลงทุน 2 หมื่นล้านบาท ยกระดับบริการสุขภาพภาพทั้งประเทศ อาทิ พัฒนาห้องผ่าตัด ระบบคอมพิวเตอร์ ระบบความปลอดภัยไซเบอร์ สร้างโรงพยาบาลทันตกรรม รองรับความต้องการประชาชน พร้อมพัฒนาระบบบริการสุขภาพ 19 สาขา
ปลัดกระทรวงสาธารณสุข เผย ปี 2567 ตั้งเป้าใช้งบลงทุน 2 หมื่นล้านบาท ยกระดับบริการสุขภาพภาพทั้งประเทศ อาทิ พัฒนาห้องผ่าตัด ระบบคอมพิวเตอร์ ระบบความปลอดภัยไซเบอร์ สร้างโรงพยาบาลทันตกรรม รองรับความต้องการประชาชน พร้อมพัฒนาระบบบริการสุขภาพ 19 สาขา ให้ประชาชนเข้าถึง มุ่งลดป่วย-เสียชีวิตจากอุบัติเหตุ โรคหัวใจและหลอดเลือด และโรคมะเร็ง
วันนี้ (24 สิงหาคม 2566) ที่ อิมแพ็ค ฟอรั่ม เมืองทองธานี จังหวัดนนทบุรี นายแพทย์โอภาส การย์กวินพงศ์ ปลัดกระทรวงสาธารณสุข กล่าวภายหลังเปิดการประชุมสัมมนาแลกเปลี่ยนเรียนรู้การพัฒนาระบบบริการสุขภาพ Service Plan Sharing ว่า การทรวงสาธารณสุขได้พัฒนาระบบบริการสุขภาพมาอย่างต่อเนื่อง ซึ่งที่ผ่านมาเกิดความเปลี่ยนแปลงในหลายด้าน ทั้งระบบบริการ บุคลากร การดูแลรักษาที่เป็นเครือข่ายเชื่อมโยง ทําให้ประชาชนได้รับประโยชน์อย่างมาก สําหรับในปี 2567 ได้มีแผนพัฒนาระบบบริการสุขภาพ (Service Plan) ทั้ง 19 สาขา โดยนําประเด็นสําคัญของประเทศมาพัฒนาเพื่อตอบโจทย์ให้ประชาชนเข้าถึงบริการที่มีประสิทธิภาพ รวดเร็ว ลดการป่วยและการเสียชีวิต โดยเฉพาะจากสาเหตุหลัก 3 เรื่อง ได้แก่ อุบัติเหตุ โรคหัวใจและหลอดเลือด และโรคมะเร็ง
นายแพทย์โอภาสกล่าวต่อว่า ในการพัฒนาดังกล่าวได้ตั้งเป้าใช้งบลงทุนประมาณ 2 หมื่นล้านบาท เพื่อให้แต่ละโรงพยาบาลนําไปพัฒนาศักยภาพของตนเองให้สามารถตอบโจทย์ประชาชนได้มากขึ้น เช่น การส่องกล้องอวัยวะต่างๆ (Endoscope) การปรับปรุงห้องผ่าตัด ระบบคอมพิวเตอร์ ระบบความปลอดภัยไซเบอร์ (Cyber Security) เครื่องฉายรังสี เป็นต้น โดยให้เป็นการหารือร่วมกันในระดับจังหวัดและเขตสุขภาพ เพื่อ “ทําโรงพยาบาลให้เป็นโรงพยาบาลของประชาชน” รวมถึงการลงทุนในส่วนของโรงพยาบาลทันตกรรม เพื่อเพิ่มการเข้าถึงบริการด้านทันตกรรม ซึ่งจะเกิดการสร้างรายได้และนํามาพัฒนางานของโรงพยาบาลต่อไป
สําหรับในปีงบประมาณ 2566 นี้ กระทรวงสาธารณสุขได้ใช้งบลงทุนในการพัฒนาด้านต่างๆ ตามเป้าหมาย ประมาณ 1.2 หมื่นล้านบาท อาทิ การจัดซื้อเครื่องมือทางการแพทย์ การปรับปรุงโรงพยาบาลตามนโยบาย EMS การติดตั้งโซล่าเซลล์ จัดสร้างบ้านพักบุคลากรประมาณ 10,000 ยูนิต เป็นต้น
****************************************24 สิงหาคม 2566